joelniklaus/EU_Wikipedias huggingface dataset:
Linn

Linn on naisen etunimi. Nimi on toden­näköisesti syntynyt lyhentymänä nimestä Lina tai sen kanta­nimestä Karolina.

Suomessa nimi Linn on Digi- ja väestötietoviraston tietojen mukaan annettu vuoden 2019 loppuun mennessä noin 690 henkilölle. Ennen vuotta 1940 nimeä ei ollut annettu kenellekään.  Vuodesta 2000 lähtien Linnin nimipäivä on ollut suomen­ruotsalaisen kalenterin mukaan 15. huhtikuuta, joka on myös Lindan nimipäivä.

Tunnettuja Linn-nimisiä 

 Linn Jørum Sulland (s. 1984), norjalainen käsipalloilija
 Linn Nygård (s. 1992), suomalainen laulaja, säveltäjä ja sanoittaja 
 Linn Persson (s. 1994), ruotsalainen ampumahiihtäjä
 Linn-Kristin Riegelhuth Koren (s. 1984), norjalainen käsipalloilija
 Linn Svahn (s. 1999), ruotsalainen maastohiihtäjä
 Linn Sömskar (s. 1989), ruotsalainen maastohiihtäjä 
 Linn Ullmann (s. 1966), norjalainen kirjailija, kirjallisuusarvostelija ja toimittaja

Lähteet 

Etunimet
Forkkaus

Ohjelmistokehityksessä forkkaus on termi, jolla viitataan siihen, kun ohjelmistosta tehdään kopio, jota aletaan kehittää itsenäisenä projektina. Forkkaus voi johtua kehittäjäyhteisön ajautumisesta erimielisyyksiin tai tarpeesta luoda ohjelmistosta toisenlainen versio toista käyttötarkoitusta tai toista käyttäjäryhmää varten.

Forkkaus on yleistä avoimen lähdekoodin projekteissa, joista saa laillisesti julkaista muunneltuja versioita. Tavaramerkki voi rajoittaa forkkaamista tietyissä määrin.

Lisenssit ja tekijänoikeudet 
Yleisesti uudessa haarassa ei voi muuttaa käytettyä lisenssiä ilman alkuperäisen tekijänoikeuden haltijan/haltijoiden suostumusta: copyleft-lisenssit vaativat johdetun työn () käyttävän samaa tai yhteensopivaa lisenssiä. Jotkin lisenssit vaativat vain alkuperäisen tekijänoikeusmaininnan säilyttämisen myös muunnelluissa töissä.

Esimerkkitapaus forkkaamisesta on Tatu Ylösen kehittämä SSH, jonka lisenssin Ylönen muutti kaupalliseksi perustaessaan SSH Communications Security -yrityksen. OpenBSD-projekti etsi vanhemman version lähdekoodeista (1.2.12), jossa oli vapaampi lisenssi ja josta tuli OpenSSH vuonna 1999. Osana OpenSSH-projektissa lähdekoodi kirjoitettiin uudelleen niiltä osin kuin se riippui kolmannen osapuolen lisensseistä, saattoi rikkoa ohjelmistopatentteja tai olla kryptografisen ohjelmiston maastavientikiellon alaista.

Muu käyttö 
Forkkausta on käytetty ohjelmistokehityksessä myös versionhallintahaaran tekemisessä jo Source Code Control Systemin termistössä.

Unix-käyttöjärjestelmän menetelmä lapsiprosessin luomiseen kutsutaan myös forkkaukseksi fork()-kutsun mukaan.

Katso myös 
 Vapaa ohjelmisto
 Tekijänoikeus
 Copyleft
 Public domain
 Creative Commons
 GNU General Public License

Lähteet

Aiheesta muualla 
 What Coders Should Know About Copyright Licensing 
 The Rise of Open Source Licensing PDF 

Ohjelmointi
Matti Krusius

Franz-Mathias (Matti) Krusius (s. ) on suomalainen fyysikko ja Teknillisen korkeakoulun, myöhemmin Aalto-yliopiston perustieteiden korkeakoulun O. V. Lounasmaa -laboratorion emeritusprofessori. 

Krusiuksen vanhemmat olivat lääketieteen tohtori Franz-Eduard Krusius ja sairaanhoitaja Lea Mustakallio. Hän kirjoitti ylioppilaaksi vuonna 1961, valmistui diplomi-insinööriksi vuonna 1967 ja tekniikan tohtoriksi vuonna 1973. Hän on ollut Turun yliopiston fysiikan professori 1977–1983 ja Teknillisen korkeakoulun O. V. Lounasmaa -laboratorion vanhempi tutkija vuodesta 1982. Emeritusprofessori Krusiuksen tutkimusalaa ovat aineen ominaisuudet matalissa lämpötiloissa.

Krusius on ollut Suomalaisen Tiedeakatemian jäsen vuodesta 1981 ja Academia Europæan jäsen vuodesta 1998.

Lähteet

Aiheesta muualla 
Matti Krusiuksen sivu Aalto yliopistossa

Suomalaiset fyysikot
Turun yliopiston professorit
Teknillisen korkeakoulun professorit
Suomalaiset professorit
Vuonna 1942 syntyneet
Elävät henkilöt
San Diego Comic-Con International

San Diego Comic-Con International on usealle eri lajityypille omistettu viihde- ja sarjakuvatapahtuma. Tapahtuma tunnetaan yleisesti lyhenteillä Comic-Con tai SDCC. 

Comic-Conia vietetään joka vuosi San Diegossa Kaliforniassa kesällä San Diego Convention Centerissä. Tapahtuma kestää neljä päivää (torstai-sunnuntai). Se järjestettiin ensimmäisen kerran vuonna 1970 nimellä  Golden State Comic Book Convention, myöhemmin nimellä San Diego Comic Book Convention. Tapahtuma keskittyi alun perin sarjakuviin ja scifi/fantasia aiheisiin elokuviin ja televisiosarjoihin, mutta on myöhemmin laajentunut käsittämään laajemmin kaikenlaisia popkulttuurin eri genrejä, kuten animea, mangaa ja videopelejä.

Aiheesta muualla
 Tapahtuman viralliset sivut

Yhdysvaltain tapahtumat
Sarjakuvatapahtumat
San Diego
Messut (tapahtumat)
Madagaskarin vaakuna

Madagaskarin vaakuna (ransk. Sceau de Madagascar) on yksi Madagaskarin kansallissymboleista.

Vaakuna on pyöreän muotoinen, sen keskiössä on Madagaskarin kartta, jonka alapuolella on seebun pää. Vaakunan värit ovat keltainen, punainen, vihreä, valkoinen ja musta, mutta keltainen väri on hallitseva tehden siitä lähes auringon näköisen. Vaakunan yläosasta löytyy teksti malagassin kielellä teksti REPOBLIKAN'I MADAGASIKARA mikä tarkoittaa Madagaskarin tasavaltaa ja alaosassa on teksti TANINDRAZANA - FAHAFAHANA - FANDROSOANA, joka tarkoittaa kotimaa-vapaus-kehitys. Nykyinen vaakuna on ollut käytössä vuodesta 1998 lähtien.

Aikaisemmat vaakunat

Valtioiden vaakunat
Madagaskar
Liedon Säästöpankki

Liedon Säästöpankki on suomalainen säästöpankki, joka kuuluu Säästöpankkiryhmään. Se on yksi ryhmän suurimmista ja kannattavimmista pankeista. Sillä on noin 51 000 asiakasta ja 120 työntekijää. Pankki on nimensä mukaisesti lähtöisin Liedosta, ja se toimii pääosin Turun talousalueella.

Liedon Säästöpankki kertoi vuonna 2022 tavoitteestaan irtautua Säästöpankkiryhmästä ja yhdistyä Oma Säästöpankkiin. Yhdistymisen on tarkoitus tapahtua syksyllä 2022. Irtautuminen on aiheuttanut kohua muissa Säästöpankkiryhmän pankeissa, koska Liedon Säästöpankki on yksi ryhmän merkittävimmistä pankeista. Liedon Säästöpankin irtautumisen myötä Säästöpankkiryhmä on joutunut irtisanomaan 21 ihmistä ja sen tasearvo pienenee noin 10 prosenttia.

Pankin perusti vuonna 1895 Liedon Nuorisoseura. Vuonna 2019 pankin tase oli 1084,5 miljoonaa euroa, talletukset 776,9 miljoonaa euroa, luotot sisältäen välitetyt luotot 1095,1 miljoonaa euroa. Vakavaraisuusprosentti oli 23 %, liikevoitto 12,9 miljoonaa euroa.

Lähteet

Aiheesta muualla 
Liedon säästöpankin verkkosivut

Säästöpankit
Ardo Hansson

Ardo Hillar Hansson (s. 15. heinäkuuta 1958 Chicago, Yhdysvallat) on virolainen ekonomisti, joka toimi vuosina 2012–2019 Viron keskuspankin johtajana.

Perhe ja koulutus 
Hansson syntyi Chicagossa Yhdysvalloissa ja kasvoi Chicagon lisäksi Kanadan Vancouverissa.. Hänen vanhempansa olivat neuvostomiehitystä paenneita virolaispakolaisia.

Hansson opiskeli taloustiedettä vuosina 1976–1980 kanadalaisessa Brittiläisen Kolumbian yliopistossa valmistuen kandidaatiksi "with 1st class honours", minkä jälkeen hän työskenteli yliopistossa tutkimusassistenttina 1980–1982. Taloustieteen opintojaan Hansson jatkoi Harvardin yliopistossa vuosina 1982–1987 ohjaajanaan Jeffrey Sachs suorittaen maisterin ja tohtorin tutkinnon. Hanssonin väitöskirja käsittely Yhdysvaltain ulkomaankauppapolitiikkaa otsikolla "Political regime changes and exchange rate determination".

Ensi kerran Hansson kävi Virossa vuonna 1982 ja hän alkoi tehdä yhteistyötä Radio Free Europen Viron-toimituksen kanssa.

Hansson työskenteli Harvardin yliopistossa tutkimusassistenttina 1984–1987, minkä jälkeen hän toimi apulaisprofessorina Brittiläisen Kolumbian yliopiston taloustieteen laitoksella vuosina 1987–1990. Vuosina 1990–1992 Hansson toimi Suomessa WIDER-instituutissa sosialismista markkinatalouksiin siirtyvien kansantalouksien tutkijana.

Ekonomistina 
Viron palautti itsenäisyytensä vuonna 1991 ja Hansson palasi vanhempiensa kotimaahan. Hän toimi vuonna 1992 Viron rahareformista vastanneessa komiteassa ja pääministeri Mart Laarin taloudellisena neuvonantajana vuosina 1992–1994 ja 1997.

Vuosina 1998–2012 Hansson työskenteli Maailmanpankissa toimien muun muassa Jugoslavian ja Liettuan vanhempana ekonomistina sekä Serbian ja Montenegron ja Länsi-Balkanin johtavana ekonomistina. Vuosina 2008–2012 hän toimi Maailmanpankin talouspolitiikan yksikön päällikkönä Kiinassa.

Hansson valittiin lokakuussa 2011 Andres Lipstokin seuraajaksi Viron keskuspankin johtoon. Hänen seitsemänvuotinen toimikautensa alkoi kesäkuussa 2012.

Lähteet

Aiheesta muualla 
 Hanssonin esittely Viron keskuspankin sivustolla 

Virolaiset tieteilijät
Vuonna 1958 syntyneet
Amerikanvirolaiset henkilöt
Elävät henkilöt
Vampulan kirkko

Vampulan kirkko on Vampulan kappeliseurakunnan kirkkorakennus Huittisten kaupunkiin nykyään kuuluvassa Vampulassa, Sallilan kylässä Loimijoen länsirannalla. Kirkko on pohjamuodoltaan erivartinen länsitornillinen ristikirkko. Nikkarityylinen kirkko on valmistunut 1894 ja se on seurakunnan neljäs puukirkko. Kirkko on rakennettu edellisen kirkon paikalle.

Kirkon suunnittelija on lääninarkkitehti Helge Rancken. Puutavaraa ja muita tarvikkeita hankittiin pienissä erissä ja urakatkin oli jaettu moneen osaan. Edellinen kirkko purettiin ja sen rakennusaineita käytettiin myös uudessa kirkossa. Rakennusmestarina toimi David Lönnroth.

Kirkon molemmista poikkisakaroista on kulku sisälle kirkkoon. Sakaristo on alttaripäädyn jatkeena, muuta kirkkoa kapeammassa ja matalammassa osassa. Kirkon ulkoseiniin palautettiin vuonna 1967 alkuperäinen väri.

Kirkon urut ovat Kangasalan urkutehtaan valmistamat 20-äänikertaiset.

Alttaritaulu on aiheeltaan Kristuksen kirkastaminen, sen maalasi yläneläissyntyisen Vihtori Ylinen, taulu valmistui vuonna 1906.

Aikaisemmat kirkot 
Vampulan kaksi ensimmäistä kirkkoa sijaitsivat Loimijoen itäpuolella, nykyisen voimalaitoksen yläpuolisen Kiltajärven rannalla. Ensimmäinen kirkko oli neljän talonpojan tekemä vaatimaton rakennus, joka on valmistunut ilmeisesti 1590. Sen paikalle rakennettiin uusi kirkko, kun seurakunta sai kappelioikeudet vuonna 1650. Näiden kahden kirkon paikka ympäröity hirsiaidalla. Ensimmäisen kirkon ympärillä sijaitsi hautausmaa.

Kolmas kirkko rakennettiin joen toiselle puolelle – arveltiin, että kirkot kestävät kauemmin paremmalla rakennuspaikalla. Kolmas kirkko valmistui 1764, kirkon rakentaja oli Antti Piimänen. Vuonna 1891 tämän kirkon todettiin tarvitsevan korjausta. Seurakunta päätti kuitenkin rakentaa uuden kirkon samalle paikalle.

Lähteet

Aiheesta muualla 

Suomen puiset ristikirkot
Huittisten rakennukset ja rakennelmat
Satakunnan kirkkorakennukset
Kirkko
Suomen 1890-luvulla rakennetut kirkot
Geometry Dash

Geometry Dash on RobTopGamesin eli Robert Topalan vuonna 2013 älypuhelimille julkaisema tasohyppelypeli. Peli on saanut paljon vaikutteita muun muassa The Impossible Game -pelistä. Pelin ideana on väistellä esteitä esimerkiksi lentämällä tai hyppimällä. Suomalainen tekno-artisti DJVI on säveltänyt kuuteen eri tasoon teknon ja electron kaltaisia kappaleita.

Pelaaminen 
Geometry Dashista on saatavilla ilmainen versio, Geometry Dash Lite, jossa on puolet maksullisesta versiosta, ja maksullinen versio, joka sisältää kaikki 21 tasoa. Geometry Dashin maksullisessa versiossa voi tehdä omia tasoja, joita voi julkaista nettiin muiden pelattavaksi. Muut pelaajat voivat antaa internettiin jaetuista tasoista oman mielipiteensä (tykkään tai en tykkää) ja arvioida niiden vaikeustasoa asteikolla 1−10.

Peli nousi suureen suosioon vuoden 2014 alussa. Joulukuussa 2015 RobTopGames julkaisi pelin nimeltä Geometry Dash Meltdown, jossa on kolme uutta tasoa.  Kuukaudelleen vuosi myöhemmin tuli Geometry Dash World, jossa on 10 uutta (30-sekuntista) tasoa ja osa muiden pelaajien tasoista. Worldissa tosin ei voi tehdä omia tasoja, koska versio on ilmainen ja sisältää mystisen tason, The Challengen, jossa näkyy uusia 2.1-version asioita. Vuonna 2017 julkaistiin "Geometry Dash SubZero", jossa oli 3 uutta tasoa.

Pelimuotoja on hyppimismuodon eli cuben lisäksi myös muita:
 Ship - lentävä alus
 UFO - lentävä lautanen, joka pomppii ilmassa
 Ball - pallo, joka muuttaa painovoimaa ylös alas
 Robot - Sama kuin cube, mutta hypyn korkeus on kontrolloitavissa klikkauksen pituudella
 Spider - Sama kuin Ball, mutta painovoiman vaihto tapahtuu heti 
 Wave - kolmio, joka tekee siksakkia ilmassa 

Peliin on myös tulossa uusi pelimuoto, Swing copter, joka toimii kuten ball, mutta painovoimaa voi vaihtaa myös ilmassa.

Lähteet

Aiheesta muualla 
 RobTopGamesin kotisivut

Vuoden 2013 videopelit
Android-pelit
iOS-pelit
Windows Phone -pelit
120347 Salacia

120347 Salacia (symboli: ) on suurikokoinen transneptuninen kohde Kuiperin vyöhykkeellä, joka kuuluu cubewanoihin. Se on myös todennäköisesti kääpiöplaneetan määritelmän täyttävä kappale, jonka läpimitta on todennäköisimmin noin 921 km. Kohteen löysivät H. G. Roe, M. E. Brown ja K. M. Barkume 22. syyskuuta vuonna 2004. Salacia sai nimensä roomalaisen mytologian jumalattarelta. Ennen kuin tämä pikkuplaneetta sai nimensä se tunnettiin tunnuksella . Salacialla tiedetään myös olevan yksi kuu, jonka nimi on Actaea.

Lähteet 

Kuiperin vyöhyke
Transneptuniset kohteet
Mahdolliset kääpiöplaneetat
Eino Penttilä (kirjailija)

Eino Aleksanteri Penttilä (22. elokuuta 1907 Kalajoki – 4. syyskuuta 1997 Helsinki) oli suomalainen toimitusjohtaja, yrittäjä ja kirjailija.

Eino Penttilän vanhemmat olivat maanviljelijä Matti Hermanni Penttilä ja Kreeta Maria Takkunen. Hän kävi kauppakoulun ja teknillisen koulun.

Eino Penttilä kirjoitti merimieselämää kuvaavia romaaneja ja jännitysromaaneja sekä lisäksi Suomen sotahistoriaa käsitteleviä teoksia.

Eino Penttilä oli naimisissa vuodesta 1964 Leena Maija Siukkosen kanssa.

Teoksia 
 Katkerat satamat : erään Cassion koristelematon tarina. Alea-kirja, Helsinki 1973
 Merielämän armottomat kasvot : tarua ja totta. Eino Penttilä, Helsinki 1976
 Varpuskellari : romaani. Eino Penttilä, Helsinki 1978
 Asekätkijät : romaani. Kustannuspiste, Helsinki 1983
 Kaamosvakoilija Pohjolassa. Mainosteknikot, Helsinki 1986
 Panssarilaivat Ilmarinen ja Väinämöinen : taistelut ja tuho. Mainosteknikot, Helsinki 1986
 Turku talvi- ja jatkosodassa 1939-1944. Mainosteknikot, Helsinki 1988
 Lento Murmanskiin. Mainosteknikot, Helsinki 1989
 Pitkä lenkki : elämäkertaromaani. Mainosteknikot, Helsinki 1990
 Kotka liekeissä. E. Penttilä, Helsinki 1991
 Taistelu Helsingistä. Mainosteknikot, Helsinki 1993
 Salasanomia Pohjolassa. Mainosteknikot, Helsinki 1994

Lähteet 
 
 Kirjasampo.fi : Eino Penttilä

Suomalaiset kirjailijat
Suomalaiset sotakirjailijat
Vuonna 1907 syntyneet
Vuonna 1997 kuolleet
Reagena

Reagena Oy Ltd on vuonna 1987 perustettu kemianalan yritys, joka kehittää ja valmistaa reagensseja ja diagnostisia testejä sairaaloille sekä lääke- ja kemianteollisuudelle.   

Diagnostisia  tuotteita ovat esimerkiksi  EIA- ja pikatestit tartuntatautien diagnostiikkaan, erityisesti zoonoosien eli eläinvälitteisten infektiosairauksien diagnostiikkaan. Yritys kehitti ja toi markkinoille maailman ensimmäiset pikatestit  myyräkuumeen ja puutiaisaivokuumeen diagnosoimiseksi. Yrityksen valmistamia tuotteita käytetään laboratorioissa yli 30 maassa.

Reagenan päätoimipiste ja tuotantolaitos sijaitsee Siilinjärven Toivalassa ja sivutoimipiste Turussa.

Lähteet

Suomalaiset yritykset
Alli Saarentaus-Salo

Alli Elisabet Saarentaus-Salo, sukunimi vuoteen 1929 Holmstedt (20. helmikuuta 1907 Helsinki – 10. maaliskuuta 1994) oli suomalainen kansakoulunopettaja, kirjastonhoitaja ja nuortenkirjailija.

Saarentaus-Salo valmistui kansakoulunopettajaksi Hämeenlinnan opettajaseminaarista 1928. Hän oli opettajana Janakkalassa 1929–1930, Luumäellä 1930–1931 ja Askolassa 1931–1967. Hän oli lisäksi sivutoimisena kirjastonhoitajana Askolassa 1952–1967.

Teoksia 
 Inkeri postiharjoittelijana. Kirjapaja, Helsinki 1945, 2. painos 1948
 Anjan kesätempaus. Valistus, Helsinki 1946, 2. painos 1951
 Muotiliike Pirkka : aikuisten romaani. Karisto 1948
 Hyvän kodin siunaus. Kotikasvatusyhdistys, Helsinki 1949
 Anja ja Kimmonhovin tytöt. Valistus, Helsinki 1949, 2. painos 1951
 Urpulan pikku rouva : aikuisten romaani. Karisto 1951
 Tiina itte : tyttöromaani. Otava 1955, 2. painos 1961
 Tiina itte yllättää. Otava 1958

Lähteet 
 
 Kirjasampo.fi : Alli Saarentaus-Salo
 Kysy.fi : Helsingin kaupunginkirjasto

Suomalaiset opettajat
Suomalaiset lasten- ja nuortenkirjailijat
Vuonna 1907 syntyneet
Vuonna 1994 kuolleet
Coldrain

Coldrain on japanilainen metalcoreyhtye, joka perustettiin Nagoyassa vuonna 2007. Vuotta myöhemmin yhtye teki levytyssopimuksen japanilaisen VAPin kanssa ja julkaisi ensimmäisen singlensä, ”Fiction”. Vuonna 2009 yhtye julkaisi toisen singlensä, ”8AM”, jota käytettiin japanilaisen animesarjan, Hajime no Ippon lopputeeman kappaleena. Samana kesänä yhtye esiintyi Summer Sonicissa Japanissa ja julkaisi myöhemmin ensimmäisen studioalbuminsa, Final Destination. Yhteensä Coldrain on julkaissut neljä studioalbumia.

Yhtye on esiintynyt Suomessa Bullet for My Valentinen lämmittelijänä vuosina 2014 ja 2015.

Diskografia 

Final Destination (2009)
The Enemy Inside (2011)
The Revelation (2013)
Vena (2015)
Fateless (2017)
The Side Effects (2019)

Lähteet

Aiheesta muualla 
 Viralliset sivut

Japanilaiset alternative metal -yhtyeet
Japanilaiset metalcore-yhtyeet
Post-hardcore-yhtyeet
Varkaus Ski Center

Varkaus Ski Center on hiihtokeskus Varkaudessa Pohjois-Savossa. Varkaus Ski Center tarjoaa vuokrattavaksi lautailu- ja laskettelutarvikkeita ja keskuksessa toimii myös kahvila. Lisäksi keskuksessa on lasketteluopetusta.

Varkaus Ski Centerissä on kaksi hissiä ja viisi laskettelurinnettä.

Lisäksi Varkaus Ski Centerissä on kaksi pulkkarinnettä.

Aiheesta muualla
 Varkaus Ski Center

Suomen talviurheilukeskukset
Varkaus
Euroihme

Euroihme oli Suomessa vuosina 2002-2007 toiminut halpakauppaketju, jonka emoyhtiö oli suomalainen Scanoce Oy, ja sen toimitusjohtajana toimi Raija Västilä. Suomessa se oli lajinsa ainoa ketju, sillä siellä jokainen tuote ja erä maksoivat vain yhden euron. Ketju avasi ensimmäisen myymälänsä syyskuussa 2002 Raisioon Kauppakeskus Myllyyn. Ketju lopetti toimintansa keväällä 2007, jolloin uutisoitiin esimerkiksi Kauppakeskus Myllyyn avatun liikkeen sulkemisesta.

Myymälät
Yrityksellä oli ainakin seuraavilla paikkakunnilla myymälöitä.

 Helsinki
 Raisio
 Tampere
 Turku
 Uusikaupunki
 Pori

Lähteet

 Entiset suomalaiset yritykset
Lions de Lyon

Lions de Lyon on ranskalainen jääkiekkojoukkue Lyonin kaupungista. Joukkue on perustettu vuonna 1953. Perinteikäs seura on pelannut maan pääsarjassa Ligue Magnusissa ennen 2000-lukua, mutta koko 2000-luvun alemmissa sarjoissa. Joukkue onnistui nousemaan maan kakkosliigaan vuonna 2010 ja pysyi siellä. Kausi 2013-2014 päättyi nousujuhliin ja joukkue nähdään 12 vuoden jälkeen kaudella 2014-2015 maan pääsarjassa Ligue Magnusissa.

Joukkue kaudella 2022–2023

Joukkueenjohto 
 Päävalmentaja & Toimitusjohtaja: Gérald Guennelon 

Lähde: EliteProspects

Lähteet
 Joukkueen viralliset kotisivut

Ranskalaiset jääkiekkoseurat
Lyonin urheilu
Luciano Becchio

Luciano Becchio (s. 28. helmikuuta 1983) on argentiinalainen jalkapalloilija, joka edustaa argentiinalaista Club Atlético Belgranoa. Becchio on pelipaikaltaan hyökkääjä. 

Hän aloitti ammattilaisuransa RCD Mallorcan kakkosjoukkueessa, jonka jälkeen hän vaihtoi seuraa lähes joka kausi. Vuonna 2006 hän siirtyi espanjalaiseen Mérida UD:hen, jossa pelatun kahden onnistuneen vuoden jälkeen Becchio siirtyi Englannin Mestaruussarjaan Leeds Unitedin riveihin. Viiden vuoden aikana Becchio pelasi lähes kaksisataa ottelua Leedsissä ja nousi tärkeäksi pelaajaksi. Vuonna 2013 hän siirtyi ensimmäistä kertaa elämässään Valioliigaan, Norwichin riveihin. Norwich-uransa aikana Becchio ei ole onnistunut vielä maalinteossa. Vuonna 2014 hän siirtyi lainalle Ykkösliigan Rotherham Unitediin.

Sopimuksen umpeuduttua kauden 2014-2015 lopussa hän siirtyi ilmaiseksi kotimaahansa Argentiinan Primera Divisiónassa pelaavaan Club Atlético Belgranoon.

Lähteet 
 http://www.transfermarkt.co.uk/en/luciano-becchio/profil/spieler_71020.html?from=direktErgebnis

Argentiinalaiset jalkapalloilijat
Vuonna 1983 syntyneet
Elävät henkilöt
Ukrainan kansallinen televisioyhtiö

Ukrainan kansallinen televisioyhtiö (, lyh. NTKU) on Ukrainan kansallinen televisioyhtiö. Kiovassa sijaitseva ja päätelevisiokeskustaan pitävä yhtiö on Euroopan yleisradiounioni EBU:n jäsen Ukrainan kansallisen radioyhtiön tavoin. 

Yhtiön historia kuvaa televisiotoiminnan alkaneen Ukrainassa 1. helmikuuta 1939 Kiovassa suoritetulla koelähetyksellä. Ukrainan televisio perustettiin kuitenkin vasta 20. tammikuuta 1965. Jälkimmäistä päivämäärää pidetään kansallisen televisioyhtiön perustamisajankohtana. Neuvostovuosina perustetun Ukrainan television toimintaa nykyisin jatkava kansallinen televisioyhtiö on Ukrainan hallituksen (ministerineuvoston) valvonnassa Ukrainan valtiollisen televisio- ja radiokomitean () välityksellä.

Ukrainan NTKU tunnetaan erityisesti valtakunnallisesta ykköskanavastaan Peršyi Natsionalnyi (). Televisiokanavan kattavuudeksi yhtiö kertoo 97 prosenttia Ukrainan alueesta, mikä on suurin lukema maan televisiokanavista. Ukrainalaisten katsojatilastojen mukaan kanava ei kuitenkaan ole erityisen suosittu. Esimerkiksi maaliskuussa 2014 Peršyi Natsionalnyi oli vasta kymmenenneksi suosituin maan televisiokanava, ja sen katsojaosuus oli 2,59 prosenttia. Maanpäällisten televisiolähetysten ohella yhtiö jakaa lähetyksiään suoratoistona internetissä ja satelliittilähetysten välityksellä.

Vuoden 2012 parlamenttivaaleja tarkkaillut Euroopan turvallisuus- ja yhteistyöjärjestö (ETYJ) totesi yhteenvedossaan, että maan televisiolta puuttuu käytännöllisesti päätoimituksellinen autonomia. Televisio on liike-elämän edustajien politisoima, ja valtiollisen tv:n ja radion riippuvuus valtion budjetista rajoittaa merkittävästi poliittista moniäänisyyttä. Media suosii vallanpitäjiä. Ukrainan kansallisen televisioyhtiö, samoin kuin eräät kaupalliset televisiokanavat, suosi vahvasti tuolloisen presidentin Alueiden puoluetta. Esimerkiksi valtiollisen Peršyi Natsionalnyi -kanavan parlamenttivaalien kampanjaa käsittelevästä lähetysajasta 48 prosenttia käsitteli Alueiden puoluetta ja tästä 97 prosenttia positiivistä uutisointia. Sen sijaan Julija Tymošenkon oppositiopuolue Isänmaa (Batkivštšyna) sai vain 13 prosentin osuuden vaaliajan uutisoinnista, ja käsittelystä 17 prosenttia oli negatiivista.

Lähteet

Aiheesta muualla 
 Peršyi Natsionalnyi -kanavan suoratoisto verkossa (live)   (firstua.com)
 Satelliittilähetysten näkyvyysaluekartta   (firstua.com)
 

Ukrainalaiset viestimet
Ukrainalaiset televisioyhtiöt
Preacher’s Kid

Preacher’s Kid on vuonna 2010 ensi-iltansa saanut Stan Fosterin ohjaama kristillinen elokuva. Elokuvan tarina on saanut vaikutteita Raamatun tuhlaajapojan tarinasta ja se kertoo saarnamiehen tyttärestä, Angiesta, joka jättää kirkkonsa ja pikkukaupungin kotinsa tavoitellakseen unelmaa tähteydestä.

Näyttelijät

Lähteet

Aiheesta muualla 
 

Vuoden 2010 yhdysvaltalaiset elokuvat
Karl Börjesson

Karl Börjesson (13. heinäkuuta 1877 – 5. marraskuuta 1941 Vallentuna, Ruotsi) oli ruotsalainen antikvaarinen kirjakauppias. Hän loi Ruotsin maineikkaimpiin kuuluvan antikvariaatin Björck & Börjessonin, joka vuosien ajan hallitsi koko kiinteistöä Tukholman Drottningatan 62:ssa.

Börjesson aloitti työn teon jo 16-vuotiaana ja oppi ammattiin antikvariaateissa eri puolilla Ruotsia. Oltuaan pari vuotta Helsingissä Lindstedtin antikvariaatissa hän palasi 1901 Tukholmaan, jossa hänestä tuli Albert Björcks antikvariatin apulainen. Vuodesta 1905 yrityksen nimi oli Björck & Börjesson, ja vuodesta 1906 lähtien Karl Börjesson oli sen ainoa omistaja. 

Antikvariaatista tuli vuosien kuluessa Skandinavian suurin, ja Börjessonin aikana antikvariaatti julkaisi 350 luetteloa yhteensä yli 430 000 kirjasta. Kirjojen keräilijät ovat nykyisin hyvin kiinnostuneita useista antikvariaatin erikoisluetteloista, esimerkiksi sellaisista aiheista kuin topografia ja ruotsalainen kaunokirjallisuus. 

Björck & Börjesson harjoitti myös huomattavaa kustannustoimintaa. Se julkaisi esimerkiksi sarjoja Berömda böcker (Kuuluisia kirjoja) ja Berömda filosofer (Kuuluisia filosofeja). Kustannusyhtiö julkaisi myös 12 August Strindbergin teosta, muun muassa Den blå boken ja Mustat liput.

Lähteet

Aiheesta muualla
Björk och Börjesson

Ruotsalaiset henkilöt
Kirjakauppiaat
Antikvaariset kirjakauppiaat
Ruotsalaiset kirjankustantamot
Vuonna 1877 syntyneet
Vuonna 1941 kuolleet
Fábio Simplício

Fábio Henrique Simplício (s. 23. syyskuuta 1979) on brasilialainen jalkapalloilija, joka edustaa J. Leaguessa pelaavaa Vissel Kobea. Keskikenttäpelaajana pelaava Simplício on pelannut yli 240 peliä Italian Serie A:ssa.

Seurajoukkueura 
São Paulo Futebol Clubessa jalkapalloilun aloittanut Simplício siirtyi Parma FC:hen vuonna 2004. Kahden Parmassa vietetyn vuoden jälkeen hän siirtyi US Palermoon. Palermossa vietetyn neljän vuoden aikana Simplício oli yksi joukkueensa avainpelaajista. 2010 hän siirtyi Serie A:n sisällä AS Romaan, jonka riveissä hän pelasi myös Mestarien liigaa. Vuonna 2012 Simplício lähti Japaniin, Cerezo Osakaan ja 2014 hän vaihtoi saman maan Vissel Kobeen.

Maajoukkueura 
Simplício pelasi ainoan ottelunsa Brasilian jalkapallomaajoukkueessa vuonna 2009 30-vuotiaana, kun Brasilia voitti Omanin 2-0 ystävyysottelussa. Simplício tuli toisella puoliajalla Felipe Melon tilalle.

Lähteet 
 http://www.transfermarkt.co.uk/en/fabio-simplicio/profil/spieler_24716.html?from=direktErgebnis

 Brasilialaiset jalkapalloilijat
 Vuonna 1979 syntyneet
 Elävät henkilöt
Tyler Pitlick

Tyler Pitlick (s. 1. marraskuuta 1991 Minneapolis, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Montreal Canadiensissa. Edmonton Oilers varasi hänet toisella kierroksella varaustilaisuudessa vuonna 2010. Pitlickin setä Lance Pitlick on entinen NHL-pelaaja.

Ura 
13. huhtikuuta 2011 Edmonton Oilers solmi varaamansa Pitlickin kanssa kolmen vuoden mittaisen tulokassopimuksen. Sopimuksen kaksi ensimmäistä kautta Pitlick pelasi Oilersin AHL-farmiseura Oklahoma City Baronsissa, josta hänet nostettiin NHL-kokoonpanoon 22. lokakuuta 2013. Samana päivänä hän teki myös NHL-debyyttinsä Montreal Canadiensia vastaan. 26. lokakuuta hän teki ensimmäisen NHL-maalinsa Phoenix Coyotesia vastaan. Joulukuussa Pitlick lähetettiin takaisin farmiin. Hän pelasi yhteensä kymmenen NHL-ottelua kauden aikana. Heinäkuussa Pitlick ja Oilers solmivat vuoden mittaisen jatkosopimuksen. Kaudella 2014-2015 Pitclick pelasi 17 NHL-ottelua tehden kaksi maalia sekä 14 AHL-ottelua tehoin 3+6=9. Kauden päätteeksi sopimusta jatkettiin jälleen vuodella. Pitlick pelasi koko kauden 2015-2016 Oilersin uudessa yhteistyöseurassa Bakersfield Condorsissa.

Pitlick sekä Oilers jatkoivat heinäkuussa 2016 sopimustaan jälleen vuodella. Seuraavalla kaudella Pitlick vakiinnutti paikkansa NHL-kokoonpanossa. Hän pelasi 31 runkosarjaottelua tehoin 8+3=11. Kauden päätteeksi Pitlick siirtyi Dallas Starsiin kolmivuotisella sopimuksella, jonka arvo oli miljoona dollaria kaudessa. Heti kaudella 2017-2018 Pitlick vakiinnutti paikkansa Starsin NHL-kokoonpanossa pelaten uransa suurimman ottelumäärän. 80 runkosarjaottelussa hän teki uransa ennätystehopisteet 14+13=27. Seuraavalla kaudella 47 runkosarjaottelussa syntyi tehot 8+4=12. Lisäksi Pitlick pääsi ensimmäistä kertaa pelaamaan NHL:n pudotuspeleissä, joissa hän jäi kuudessa ottelussa pisteittä sekä kärsi yhden kahden minuutin rangaistuksen.

Kesäkuussa 2019, kun sopimusta oli vielä vuosi jäljellä, Oilers kauppasi Pitlickin Philadelphia Flyersiin vaihdossa Ryan Hartmaniin. Koronaviruspandemian vuoksi lyhennettynä pelatussa runkosarjassa Pitlick pelasi 63 ottelua tehden tehopisteet 8+12=20. Hän pelasi myös 16 pudotuspeliottelua Flyersin edetessä konferenssin välieriin asti.

Lokakuussa 2020 Pitlick teki kahden vuoden mittaisen sopimuksen Arizona Coyotesin kanssa. Pitlick pelasi 38 ottelua tehden tehot 6+5=11. Kesällä 2021 uutena joukkueena NHL:ään liittynyt Seattle Kraken valitsi Pitlickin laajennusvarastilaisuudessa. Päivää myöhemmin Kraken kauppasi Pitlickin Calgary Flamesiin vaihdossa neljännen kierroksen varausvuoroon vuodelle 2022. Pitlick ehti pelata kauden 2021-2022 aikana 25 ottelua saaden kaksi syöttöpistettä Flamesissa ennen kuin hänet kaupattiin helmikuussa Montreal Canadiensiin yhdessä Emil Heinemanin, ensimmäisen kieroksen varausvuoron ja vuoden 2024 viidennen kierroksen varausvuoron kanssa vaihdossa Tyler Toffoliin.

Tilastot

Lähteet

Viitteet 

Yhdysvaltalaiset jääkiekkoilijat
Montreal Canadiensin pelaajat
Edmonton Oilersin varaamat pelaajat
Vuonna 1991 syntyneet
Elävät henkilöt
Sergio Escudero

Sergio Escudero Palomo (s. 2. syyskuuta 1989) on espanjalainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan vasen laitapuolustaja. 

Escudero aloitti ammattilaisuransa vuonna 2008 Real Murcian kakkosjoukkueessa ja vuotta myöhemmin hän nousi seuran ykkösjoukkueeseen. Vuonna 2010 Escudero siirtyi Saksan Bundesliigan FC Schalke 04:n riveihin. Hän pelasi seurassa kolme vuotta, kunnes hän palasi takaisin kotimaahansa Getafe CF:n rivehin ensin lainasopimuksella ja myöhemmin pysyvällä sopimuksella. Hän voitti Schalken riveissä Saksan cupin ja DFL-Supercupin.

Lähteet 
 http://www.transfermarkt.co.uk/en/sergio-escudero/profil/spieler_93935.html

 Espanjalaiset jalkapalloilijat
 Vuonna 1989 syntyneet
 Elävät henkilöt
Irina Vartia

Irina Maria Kristiina Vartia (taiteilijanimeltään Irina Isberg, s. 24. maaliskuuta 1980 Jyväskylä) on suomalainen näyttelijä. Hän on näytellyt ammattiteattereissa Tampereella, Seinäjoella ja Imatralla sekä kiertue-esityksissä ympäri Suomea. Hän otti maaliskuussa 2021 käyttöön Irina Isberg -taiteilijanimen, jota hän oli jo aiemmin käyttänyt ulkomaiseen työnhakuun.

Vartia toimi Sub-kanavan juontajana ja kanavaäänenä vuosina 2009–2015. Vuonna 2013 hän oli apujuontajana Julkkis Big Brotherin ensimmäisessä jaksossa. Vartia pääsi marraskuussa 2013 koekuvausten kautta Salatut elämät -televisiosarjaan, jossa hän on näytellyt Monica Mustavaaraa 17. huhtikuuta 2014 esitetystä jaksosta alkaen. Hän kuitenkin poistui sarjasta 21. marraskuuta 2018 esitetyssä jaksossa. Syksyllä 2019 hän vieraili sarjassa. Syksystä 2020 hän oli roolissaan vielä noin puolen vuoden ajan. Hän näyttelee vuoden 2021 kesällä Seinäjoella Törnävän kesäteatterissa Something Rotten – jotain mätää! -musikaalikomediassa. Hänen on tarkoitus vuoden 2022 kesällä näytellä Uuden Iloisen Teatterin kesäteatterinäytelmässä Tukkijoella, jota esitetään Muuramessa ja Nilsiässä.

Vartia on ollut vastanäyttelijänsä Tiia Elgin kanssa ehdolla Vuoden TV-tähdiksi vuonna 2016 järjestetyssä QX Gay -gaalassa, jossa palkitaan edellisvuoden seksuaali- ja sukupuolivähemmistöjen vaikuttajia. Isbergin Salatut elämät -hahmolla oli sarjassa lyhyt (seksi)suhde Elgin näyttelemän Eva Tammisen kanssa.

Vartia yrittää luoda näyttelijän uraa Hollywoodissa Yhdysvalloissa, jossa hänellä on agentti ja työlupa näyttelijänä.


Yksityiselämä 
Vartia meni naimisiin vuonna 2008, mutta haki avioeroa miehensä kanssa joulukuussa 2017. Pari oli ollut yhdessä neljätoista vuotta.

Filmografia

Televisiosarjat ja nettisarjat

Lähteet

Aiheesta muualla 
 

Suomalaiset televisionäyttelijät
Suomalaiset juontajat
Vuonna 1980 syntyneet
Elävät henkilöt
Järvenpään keskusta

Keskus on Järvenpään keskustaa tarkoittava Järvenpään 1. kaupunginosa, joka sijaitsee Tuusulanjärven pohjoispään ja Järvenpään rautatieaseman (radan) välisellä alueella. Sen asukasluku oli vuoden 2014 lopussa 3 920.

Asutus
Järvenpään keskustan asutus on tiheää. Keskusta koostuu pääosin kerrostaloista, jotka ovat levittäytyneet muihinkin kaupunginosiin.

Palvelut 
Keskuksen kaupunginosassa on tarjolla runsaasti erilaisia palveluja. Siellä toimivat muun muassa Järvenpään rautatieasema, Juholan koulu, Järvenpään yhteiskoulu, Järvenpään kirkko ja Ammattiopisto Spesia (ent. Validia).

Kaupan tarjontaa edustavat esimerkiksi kauppakeskus Prisma sekä kauppojen reunustama Sibeliuksenkatu (kävelykatu Janne).

Muuta
Prisman vieressä on Tuusulanjärven rantapuisto, jossa on eräs Järvenpään kuuluisimmista maamerkeistä, Rolf Westphalin Kolmisointu-veistos, joka on 11 metriä korkeana Suomen suurin julkinen veistos. Keskustassa on järjestetty vuosittain Puistoblues-tapahtumaa vuodesta 1978 lähtien.

Lähteet

Keskus (Järvenpää)
Rein Lang

Rein Lang (s. 4. heinäkuuta 1957 Tartto) on virolainen poliitikko. Lang on toiminut Viron ulkoministerinä vuonna 2005, oikeusministerinä 2005–2011 ja kulttuuriministerinä vuosina 2011–2013. Hän edustaa liberaalia Reformipuoluetta.

Tausta 
Langin isä työskenteli Neuvostoliiton suurlähetystössä Helsingissä, missä myös Langin perhe asui. Lang puhuu itse sujuvaa suomea ja on sanonut pitävänsä Suomea toisena kotimaanaan. Kuten vanhempansa, myös Lang on opiskellut lakia Tarton yliopistossa, josta hän valmistui vuonna 1980.

Viron itsenäistyttyä uudelleen Lang perusti yhdessä Eesti Ekspress -lehden perustajana tunnetun liikemiehen Hans H. Luikin kanssa maan ensimmäisen yksityisomistuksessa olevan ja poliittisesti riippumaton radiokanavan Radio Kukun.

Poliittinen ura 
Lang toimi Viron ulkoministerinä lyhyen aikaa helmi–huhtikuun välillä 2005 edeltäjänsä Kristiina Ojulandin jouduttua eromaan, kun useita salaiseksi luokiteltuja asiakirjoja oli kadonnut ulkoministeriöstä. Lang kertoi jatkavansa ulkoministerinä Ojulandin linjalla pitäen huolta Viron suhteista Euroopan unioniin, Natoon, Yhdysvaltoihin ja erityisesti Venäjään.

Lang nimitettiin vuoden 2011 vaalien jälkeen muodostetun Ansipin III hallituksen kulttuuriministeriksi. Hän erosi joulukuussa 2013 Sirp-kulttuurilehden ympärillä syntyneen kuohunnan seurauksena. Kulttuuripiirit syyttivät Langia pyrkimyksistä ottaa Sirp-lehti hallintaansa. Syksyllä 2013 lehdelle oltiin nimitetty Reformipuoluetta lähellä oleva uusi päätoimittaja Kaur Kender, joka erotti neljä pitkäaikaista toimittajaa ja ilmoitti lehden suunnanmuutoksesta. Kulttuuripiirit protestoivat ja epäilivät välittömästi kulttuuriministeri Langia. Myöhemmin selvisi, että lehden toiminta oltiin hyväksytetty hänellä. Protestien seurauksena Sirpistä erotetut toimittajat saivat työnsä takaisin ja päätoimittaja Kender sekä ministeri Lang erosivat. Langin tilalle uudeksi kulttuuriministeriksi nimitettiin Urve Tiidus.

Lähteet 

Viron kulttuuriministerit
Viron oikeusministerit
Viron reformipuolueen poliitikot
Viron ulkoministerit
Vuonna 1957 syntyneet
Elävät henkilöt
Charlotte Lydecken

Charlotte Maria Lydecken (18. elokuuta 1833 Viipuri – 10. tammikuuta 1916 Viipuri) oli suomalainen seminaarinjohtaja ja käsityön opettaja.

Lydeckenin vanhemmat olivat vaskiseppä Johan Friedrich Lydecken ja Juliana Eleonora Blindsell. Hän kävi Viipurin saksalaisen tyttökoulun ja tuli 17-vuotiaana opettajaksi Ruokolahdelle ja sitten Parikkalaan. Muutamaa vuotta myöhemmin hän perusti Viipuriin valmistavan koulun ja opetteli samalla suomen kielen taidon. Uno Cygnaeuksen avulla hän pääsi Berliiniin kahdeksi vuodeksi harjoittamaan pedagogisia opintoja. 1863 hänestä tuli Jyväskylän naisseminaarin ensimmäinen historian, maantiedon ja käsityön opettaja, vuosina 1867–1893 hän toimi koulun johtajana. 1889 Lydecken oli jäsen naisten käsityöopetusta pohtineessa komiteassa, 1892 hän julkaisi teoksen Tyttöjen käsitöiden johtamisen ohjeita kansakouluja varten.

Lydecken kuoli naimattomana.

Lähteet 
  Sivu 479.

Lähteet

Aiheesta muualla
 Charlotte Lydecken, Biografiasampo

Suomalaiset opettajat
Vuonna 1833 syntyneet
Vuonna 1916 kuolleet
Länsi-Pohjan keskussairaala

Länsi-Pohjan keskussairaala sijaitsee Sauvosaaren kaupunginosassa Kemissä.

Historia 

Sairaala perustettiin vuonna 1938 nimellä Kemin yleinen sairaala. Sairaalan rakentaminen käynnistyi samana vuonna ja sairaala valmistui talvisodan aiheuttaman viivästyksen vuoksi vasta 1940. Sairaalan ensimmäisen osan suunnittelijana toimi arkkitehti Uno Ullberg. Tyyliltään viisikerroksinen luonnonvalkoiseksi rapattu betoni- ja tiilirakennus edustaa 1930-luvun funktionalismia. Vanhaa osaa on sittemmin laajennettu saman tyylisillä vuodeosastosiivellä 1971 ja kaksikerroksisella synnytys- ja silmäosastolla 1987. Molemmat laajennukset ovat arkkitehtien Eva ja Jaakko Paatelan suunnittelemia.

Henkilökunnalle rakennettiin asuntoja 1950–luvun lopulla. Vuonna 1956 valmistuivat kaksikerroksinen lääkäritalo ja kuusikerroksinen pistetalo. Toinen pistetalo valmistui 1958. Pistetalojen soluhuoneistot on myöhemmin muutettu yksiöiksi.

Kemin kauppatorin viereen rakennettiin 1973 sairaalan mittavin laajennus: vanhasta tyylistä poikkeava kaksikerroksinen tasakattoinen betonielementtirakennus, joka niin ikään on Eva ja Jaakko Paatelan suunnittelema.

Teatteria vastapäätä valmistui vuonna 2022 psykiatriatalo: alkuperäisen suojellun rakennuksen valkoisuutta heijastava tehostevärein jäsennelty uudisrakennus, jonka arkkitehdit ovat Esa Säkkinen ja Jaakko Vänttilä. Rakennuksen erikoisuus on 2-kerroksinen kokonaisuus, joka on kauttaaltaan nostettu pulareilla maasta yli 5 m korkeuteen vanhemman siipirakennuksen ylle.

Sairaalaa käytettiin sotien aikana saksalaisten joukkojen sotasairaalana.

Osa sairaalan palveluista on ulkoistettu Mehiläinen Länsi-Pohja Oy:lle, joka on sairaanhoitopiirin alueen kuntien sekä Mehiläinen Oy:n omistama yhteisyritys. Ulkoistus on tehty joulukuussa 2017 ja sen kesto on 15 vuotta.

Katso myös 

 Luettelo Suomen sairaaloista

Lähteet

Aiheesta muualla 

Kemin rakennukset ja rakennelmat
Suomen sairaalat
Sauvosaari
Liperin kirkonkylä

Liperin kirkonkylä on Liperin kunnan keskustaajama ja kirkonkylä. Tilastokeskuksen taajama-aluerajauksen mukaan Liperin keskustaajaman pinta-ala oli 3,66 neliökilometriä ja väkiluku 1 410 vuoden 2019 lopussa. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta.

Kirkonkylässä sijaitsevat muun muassa Liperin kirkko, kirjasto, kunnanvirasto, terveysasema, apteekki ja Tokmanni. Lähin rautatieasema on Viinijärven rautatieasema 20 kilometrin päässä. Kirkonkylän vesitorni on muodoltaan kartiomainen. 

Liperin kaksi muuta taajamaa ovat Viinijärvi ja Ylämylly.

Lähteet 

Liperin kylät
Suomen kirkonkylät
Pohjois-Karjalan maakunnan taajamat
Suomen kuntakeskukset
Sie7e

David Rodríguez Labault tunnetaan paremmin nimellä Sie7e (s. 7. heinäkuuta 1977) on puertoricolainen laulaja-lauluntekijä, joka voitti Latin Grammy-palkinnon vuonna 2011. Hän on julkaissut kolme albumia. Sie7en tunnetuimpia kappaleita ovat muun muassa Tengo Tu Love ja Mucha Cosa Buena. Hänellä on vaimo ja yksi lapsi. Sie7e (siete: espanjaksi seitsemän) on kertonut ottaneensa taiteilijanimen Sie7e, koska hän on syntynyt 7.7.1977.

Diskografia 
 Sie7e (2006)
 Para Mí (2008)
 Mucha Cosa Buena (2011)

Lähteet 

 Puertoricolaiset laulajat
 Vuonna 1977 syntyneet
 Elävät henkilöt
Israel Castro

Israel Castro Macías (s. 20. joulukuuta 1980) on meksikolainen jalkapalloilija, joka edustaa Primera División de Méxicossa pelaavaa Club Deportivo Guadalajaraa. Hän on pelipaikaltaan keskikenttäpelaaja. Castro on edustanut koko uransa meksikolaisseuroja. Meksikon jalkapallomaajoukkueessa hän pelasi vuosina 2007-2012.

Seurajoukkueura  
Castro aloitti ammattilaisuransa Club Universidad Nacionalissa vuonna 2002. Hän pelasi seurassa peräti kymmenen kautta ja oli myös seuran kapteeni. Hän voitti Meksikon liigan Aperturan kerran ja Clausuran kolme kertaa. Hän teki ratkaisevan maalin Real Madrid CF:ää vastaan Trofeo Santiago Bernabéun loppuottelussa 2004 ja johdatti joukkueensa voittoon. Vuonna 2011 Castro siirtyi Cruz Azuliin, jossa hän viihtyi kaksi kautta ennen kuin siirtyi nykyiseen seuraansa Guadalajaraan.

Maajoukkueura 
Castro teki debyyttinsä Meksikon jalkapallomaajoukkueessa vuonna 2007. Hän pelasi maajoukkueen paidassa 48 ottelua ja teki yhden maalin. Hän kuului joukkueeseen vuoden 2010 MM-kisoissa.

Lähteet 
 http://www.transfermarkt.co.uk/en/israel-castro/profil/spieler_51077.html?from=direktErgebnis
 http://www.national-football-teams.com/player/20693/Israel_Castro.html

 Meksikolaiset jalkapalloilijat
 Vuonna 1980 syntyneet
 Elävät henkilöt
Angel Haze

Angel Haze (oik. Raykeea Angel Wilson, s. 10. heinäkuuta 1992 Detroit) on yhdysvaltalainen rap-artisti, jonka levyjä on julkaistu Republic Records- ja Island-levymerkeillä.

Hän syntyi Detroitissa ja eli lapsuutensa helluntailaisessa yhteisössä. Muutettuaan perheensä mukana New Yorkiin 16-vuotiaana hän alkoi harrastaa rap-musiikkia.

Vuonna 2013 Angel Haze oli kolmantena BBC:n Sound of 2013 -listalla ja ehdolla O Music Awards -tapahtuman Best Web-Born Artist -sarjassa.

Angel Haze esiintyi Helsingissä Tavastia-klubilla heinäkuussa 2014 ja Flow-festivaalilla elokuussa 2013.

Angel Haze on sosiaaliselta sukupuoleltaan agender ja seksuaalisuudeltaan panseksuaali.

Diskografia

Albumit
 Dirty Gold (Republic, Island, 2013)
 Back to the Woods (2015)

EP:t
 New York EP (Republic, 2012)
 Spotify Sessions (2013)

Miksaukset 
 New Moon (2009)
 Altered Ego (2011)
 King (2011)
 Voice EP (2012)
 Reservation (2012)
 Classick (2012)

Singlet 
"New York" (2012)
"Echelon (It's My Way)" (2013)
"Battle Cry" (feat. Sia) (2014)
"Impossible" (2015)
"Babe Ruthless" (2015)
"Moonrise Kingdom" (2015)
"Resurrection" (2016)
"No Limits" (2017)
"Brooklyn" (2018)

Musiikkivideot 
 New York (2012)
 Werkin' Girls (2012)
 Gossip Folks (2012)
 No Bueno (2013)
 Echelon (It's My Way) (2013)
 Battle Cry (2014)
 A Trible Called Red (2014)
 Same Love (2014)

Lähteet

Aiheesta muualla 
Virallinen nettisivu

Yhdysvaltalaiset hip hop -artistit
Vuonna 1991 syntyneet
Elävät henkilöt
Bruno Martins Indi

Rolando Maximiliano "Bruno" Martins Indi (s. 8. helmikuuta 1992 Barreiro, Portugali) on portugalilaissyntyinen hollantilainen jalkapalloilija, joka edustaa Englannin valioliigassa pelaavaa Stoke Cityä. Pelipaikaltaan Martins Indi on puolustaja.

Martins Indi teki debyyttinsä Alankomaiden maajoukkueessa vuonna 2012. Hän olisi halutessaan voinut edustaa myös synnyinmaataan Portugalia.

Lähteet

Alankomaalaiset jalkapalloilijat
Vuonna 1992 syntyneet
Elävät henkilöt
Jääkiekon alle 18-vuotiaiden maailmanmestaruuskilpailut 2015

Jääkiekon alle 18-vuotiaiden maailmanmestaruuskilpailut 2015 järjestettiin Sveitsissä 16–25.4.2015. Kyseessä oli järjestyksessä 17:s jääkiekon alle 18-vuotiaiden maailmanmestaruuskilpailut.

Yhdysvallat voitti mestaruuden kaadettuaan Suomen finaaleissa jatkoajalla luvuin 2–1. Pronssia sai Kanada voittamalla Sveitsin luvuin 5–2.

Otteluareenat

Joukkueet 

A-lohko
 
 
 
 
 

B-lohko

Alkusarja

Lohko A

Lohko B

Putoamissarja

Pudotuspelit 

Ottelujen alkamisajat paikallisia aikoja. (UTC+2)

Puolivälierät

Välierät

Pronssiottelu

Loppuottelu

Lopputulokset 

Pääsarjan kisat 

1. divisioona   A-Lohko 

 B-lohko 

2. divisioona   A-lohko 

 B-lohko 

3. divisioona A-lohko

 B-lohko

Tilastot

Pistepörssi

Maalivahdit

Palkinnot 
Paras pelaaja
 Hyökkääjä:  Auston Matthews

Tähtikentällinen
 Maalivahti:  Veini Vehviläinen
 Puolustajat:  Vili Saarijärvi,  Jonas Siegenthaler
 Hyökkääjät:  Patrik Laine,  Denis Malgin,  Auston Matthews

IIHF:n valitsemat parhaat pelaajat
 Maalivahti:  Ilya Samsonov
 Puolustaja:  Vili Saarijärvi
 Hyökkääjä:  Auston Matthews

Lähteet 
 Kisat IIHF:n sivuilla 
 Turnaus IIHF:n tulospalvelussa 
 Leijonat.fi − U18 MM-kisat 2015

Aiheesta muualla 
 Jatkoaika: Sveitsin alle 18-vuotiaiden MM-kisojen otteluohjelma julkaistu 

2015
Vuoden 2015 jääkiekko
Alle 18-vuotiaiden Maailmanmestaruuskilpailut 2015
Marcos Angeleri

Marcos Alberto Angeleri (s. 7. huhtikuuta 1983 La Plata, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan keskuspuolustaja.

24. heinäkuuta 2013 Angeleri siirtyi kolmivuotisella sopimuksella espanjalaisseura Málagaan. Hänestä maksettiin 230 000 euron siirtokorvaus.

Lähteet

Aiheesta muualla 
 Marcos Angelerin tilastot Football-Lineups -sivustolla 

Argentiinalaiset jalkapalloilijat
Vuonna 1983 syntyneet
Elävät henkilöt
Trevor Lewis

Trevor Lewis (s. 8. tammikuuta 1987 Salt Lake City, Utah, Yhdysvallat) on yhdysvaltalainen jääkiekkoilija, joka pelaa NHL-joukkue Calgary Flamesissa. Hän on Los Angeles Kingsin ensimmäisen kierroksen varaus vuodelta 2006. Lewis on voittanut Kingsin paidassa kaksi Stanley Cupia vuosina 2012 ja 2014.

Ura 
Los Angeles Kings varasi Lewisin NHL:ään numerolla 17 varaustilaisuudessa 2006. 16. heinäkuuta 2006 Kings teki Lewisin kanssa kolmivuotisen tulokassopimuksen. Hän pelasi suurimman osan kaudesta OHL-joukkue Owen Sound Attackissa ennen siirtymistään Kingsin farmiseura Manchester Monarchsiin, jossa pelasi kauden loppuun asti esiintyen kahdeksassa ottelussa.

Lewis teki Kingsin kanssa 15. heinäkuuta 2011 kaksivuotisen sopimuksen, josta sai 1,45 miljoonaa dollaria kaudesta.

Kaudella 2011–2012 Lewis oli mukana voittamassa Stanley Cupia Kingsin kanssa. Kyseinen mestaruus oli joukkueen seurahistorian ensimmäinen. Lewis onnistui kahdesti maalinteossa kuudennessa ottelussa.

Heinäkuussa 2021 Lewis Solmi vuoden ja arvoltaan 800,000 tuhannen dollarin sopimuksen Flamesin kanssa.

Tilastot

Lähteet

Viitteet 

Yhdysvaltalaiset jääkiekkoilijat
Calgary Flamesin pelaajat
Los Angeles Kingsin varaamat pelaajat
Vuonna 1987 syntyneet
Elävät henkilöt
Siru Airistola

Siru Airistola (s. 24. syyskuuta 1987 Vaasa) on suomalainen laulaja, joka voitti The Voice of Finland -laulukilpailun kolmannen tuotantokauden vuonna 2014. Hän lauloi finaalissa voittajakappaleena hänelle tehdyn ”Sä et kulu pois” -kappaleen. Voiton myötä hän sai levytyssopimuksen Universal Musicin kanssa.

Keväällä 2014 Airistola näytteli Ihmemaa Oz -musikaalissa Vaasan kaupunginteatterissa. Hän valmistui 2016 teatterimuusikoksi Tampereen Ammattikorkeakoulusta. 

Hänen ensimmäisen albuminsa säveltäminen alkoi keväällä 2014. Sirun toinen single, ”Kaksi naista”, hänen esikoisalbumiltaan Solmut julkaistiin 7. marraskuuta 2014.

Airistola osallistui Uuden Musiikin Kilpailuun 2015 kappaleella ”Mustelmat”, mutta karsiutui kilpailun karsinnoissa.

Airistola tekee itsensä lisäksi kappaleita myös muille artisteille. Joulukuussa 2016 Airistola julkaisi omakustanteisesti uuden ”Läpikulkumatkalla” -singlen, joka on osa vuonna 2017 järjestettävää Koko Suomi tanssii -kampanjaa. Helmikuussa 2018 hän julkaisi uuden singlen nimeltään The Light.

Vuonna 2019 Airistola julkaisi kaksi singleä, Habit ja Hold Up, jotka olivat singlelohkaisuja tulevalta vuoden 2020 EP:ltä. Tammikuussa 2020 Airistola  julkaisi EP-levyn Habit. Se oli kunnianosoitus oikeille instrumenteille ja muusikoille. Huhtikuussa 2021 ilmestyi Airistolan uusi, elektonista skandipoppia sisältävän singlen I Wanna Feel.

Diskografia

Albumit

Singlet

sLähteet 

Suomalaiset laulajat
Suomalaiset säveltäjät
Suomalaiset sanoittajat
Vuonna 1987 syntyneet
Elävät henkilöt
Kova laki: Los Angeles

Kova laki: Los Angeles () on kaikkiaan neljäs alkuperäisen Kova laki -televisiosarjan pohjalta tuotettu spin-off. Sarjan tapahtumat sijoittuvat Yhdysvaltain länsirannikolle, Los Angelesin kaupunkiin. Muiden Kova laki -sarjojen tapaan tuotannosta vastasi Dick Wolf.

Sarjaa tehtiin vain yksi tuotantokausi, kaikkiaan 22 jaksoa. Jaksot esitettiin Yhdysvalloissa kerran viikossa 28. maaliskuuta – 11. heinäkuuta 2011.

Näyttelijät

Lähteet 
 

Yhdysvaltalaiset draamasarjat
Yhdysvaltalaiset rikossarjat
2010-luvun televisiosarjat
NBC:n televisio-ohjelmat
Vengeance Falls

Vengeance Falls on yhdysvaltalaisen metalcoreyhtyeen Triviumin kuudes studioalbumi, joka julkaistiin 15. lokakuuta 2013. Levyltä julkaistiin kaksi singleä: ”Strife” ja ”No Way To Heal”.

Albumi nousi Suomen virallisen listan sijalle 11.

Kappaleet

Kokoonpano 
 Matt Heafy – kitara, laulu
 Corey Beaulieu – kitara
 Paolo Gregoletto – bassokitara
 Nick Augusto – rummut, lyömäsoittimet

Arviot 
 Metacritic: 74/100
 About.com: 
 Allmusic: 
 Alternative Press: 
 Kaaoszine.fi: 8/10
 Rumba: 
 Soundi:

Aiheesta muualla 
 Vengeance Falls discogs.com -sivustolla

Lähteet 

Triviumin albumit
Vuoden 2013 albumit